**Gweithgareddau ar gyfer y disgyblion**

**Ymchwiliad**

Yn gyntaf, ceisiwch ddarllen gweddill yr adnoddau ar-lein a dilynwch bob gweithgaredd ar y daflen hon er mwyn eich helpu chi i gynnal ymchwiliad i ddaearyddiaeth Etholiad Cyffredinol 2010. Yna, ceisiwch baratoi cwestiynau y gallech chi eu hateb ar ôl i ganlyniadau etholiad 2015 ym mis Mai gael eu cyhoeddi.

1. **Cyflwyniad**
   * Yn yr adran hon, byddwch chi’n egluro beth rydych chi’n ymchwilio iddo.
   * Byddwch chi’n **dewis cwestiynau ar gyfer yr ymchwiliad** y byddwch chi eisiau eu hateb.
   * Byddwch chi’n egluro gwybodaeth gefndirol bwysig.
   * Gwnewch **gynllun** o beth rydych chi’n bwriadu’i wneud a pha ddata y byddwch yn eu casglu.
2. **Canlyniadau**
   1. Rhowch y data mewn tablau.
   2. Troswch y data yn ffurfiau haws i’w dehongli:
      * Defnyddiwch graffiau.
      * Symlhewch y data i rifau wedi’u talgrynu neu gymedr cynrychioliadol.
3. **Dadansoddiad**

* Dangoswch sut mae eich canlyniadau’n ateb cwestiynau eich ymholiad:
  + Anodwch graffiau a diagramau.
  + Lluniwch baragraffau.

1. **Casgliadau**

* Beth ydych chi wedi’i ddarganfod - o safbwynt pob un o’ch cwestiynau? Beth yw’r ateb?

1. **Methodoleg**

* Yn aml iawn, mae’r Methodoleg yn dod ar ôl y Cyflwyniad gan eich bod chi’n mynd i egluro beth rydych chi’n bwriadu’i wneud. Yn yr ymchwiliad hwn, rydyn ni’n mynd i roi’r Methodoleg cyn y gwerthusiad fel y gallwn ni ddatblygu ein sgiliau gwerthuso yn well ar gyfer y dyfodol.
* Byddwch chi’n egluro sut rydych chi wedi casglu’ch data a byddwch chi’n cyfiawnhau eich dewisiadau.
* Byddwch chi’n egluro sut rydych chi wedi cynrychioli eich data a byddwch chi’n cyfiawnhau eich dewisiadau.

1. **Gwerthusiad**
   1. Gwerthuswch eich **proses** (sut y gwnaethoch chi eich ymchwiliad (dulliau)). Beth oedd yn llwyddiannus? Beth aeth o’i le? Beth allech chi wneud yn wahanol y tro nesaf?
   2. Gwerthuswch eich **ffynonellau** (eich gwybodaeth a’ch data) Pa rai sy’n ddibynadwy a pham? Pa rai allai fod yn rhagfarnllyd a pham?
   3. Gwerthuswch eich **canlyniadau** (eich casgliadau). Beth sy’n ddibynadwy a pham? Pa rai allai fod yn anghywir neu’n wallus a pham?

ch. Paratowch ragor o gwestiynau ar gyfer ymchwiliad yn y dyfodol a fydd yn seiliedig ar eich canfyddiadau; mae hyn yn bwysig iawn er mwyn darganfod a fydd eich rhagfynegiadau’n gywir ar ôl yr etholiad.

1. Defnyddiwch y pennawd **Cyflwyniad** cyn ateb y cwestiynau canlynol ar ffurf paragraff (ddim pwyntiau ar wahân):
   1. Beth yw etholiad cyffredinol?
   2. Beth yw etholaeth/sedd seneddol?
   3. Pwy fydd yn sefydlu llywodraeth os bydd mwyafrif absoliwt?

ch. Beth allai ddigwydd os nad oes gan blaid fwyafrif absoliwt o seddau?

1. Ceisiwch wneud ymchwil cyn ateb y cwestiwn hwn: Beth yw’r prif bleidiau gwleidyddol a beth yw eu prif bolisïau?

Ceisiwch ateb ar ffurf dau baragraff (ddim pwyntiau ar wahân):

**Paragraff 1**

* 1. Beth yw sosialaeth?
  2. Beth yw cyfalafiaeth?
  3. Beth yw ystyr chwith neu dde pan fyddwn ni’n disgriifo pleidiau gwleidyddol?

ch. Beth yw undeboliaeth?

* 1. Beth yw gweriniaetholdeb?
     + 1. Beth yw cenedlaetholdeb?

**Paragraff 2**

* 1. Beth yw prif syniadau a pholisïau pob un o’r prif bleidiau?

1. Defnyddiwch yr is-deitl, ‘**Cwestiynau ar gyfer ymchwiliad’** cyn cwblhau’r gweithgareddau hyn:
   1. Ceisiwch ysgrifennu 2 neu 3 chwestiwn eich hun ar gyfer gwneud ymchwiliad a fydd yn seiliedig ar ddata **eilaidd** (wedi’u casglu gan rywun arall) megis yr enghreifftiau hyn:
      1. Pa rai yw'r pleidiau mwyaf yn y Senedd?
      2. A ddylid gwneud peidleisio yn orfodol o dan y gyfraith?
      3. A oes patrwm rhwng y blaid sy’n cael ei hethol ac arwynebedd etholaeth (fel arfer, mae etholaethau mawr eu harwynebedd yn rhai gwledig ac mae etholaethau bach yn drefol fel arfer).
      4. A oes patrwm rhwng dwysedd poblogaeth a phlaid wleidyddol?
      5. A oes patrwm rhwng Cynnyrch Domestig Gros y pen a phlaid wleidyddol?
      6. A yw’r system etholiadol ‘y cyntaf i’r felin’ yn ddull teg ar gyfer democratiaeth fodern?
   2. Ceisiwch ysgrifennu 1 neu 2 gwestiwn eich hun ar gyfer gwneud ymchwiliad a fydd yn seiliedig ar ddata **gwreiddiol** (wedi’u casglu gennych chi) megis yr enghreifftiau hyn:
      1. Cwestiwn iv. uchod
      2. Pa blaid fyddai’r un fwyaf poblogaidd yn fy ardal/oedd i?
      3. Pa blaid fyddai’r un fwyaf poblogaidd yn fy ngrŵp oed i?
      4. A ddylid gwneud peidleisio yn orfodol o dan y gyfraith?
2. Defnyddiwch y pennawd **Canlyniadau** cyn gwneud y gweithgareddau canlynol:
   1. Dewiswch o’r tabl isod wybodaeth am seddau o Etholiad Cyffredinol 2010 a’r seddau ar hyn o bryd ac yna defnyddiwch graffiau addas i’ch helpu chi i ateb y cwestiynau ar gyfer yr Ymchwiliad:

|  |  |  |
| --- | --- | --- |
| **Plaid** | **Ar ôl Etholiad Cyffredinol 2010** | **Ar hyn o bryd** |
| Ceidwadwyr | 306 | 303 |
| Llafur | 258 | 257 |
| Democratiaid Rhyddfrydol | 57 | 56 |
| D.U.P. | 8 | 8 |
| S.N.P | 6 | 6 |
| Sinn Féin | 5 | 5 |
| Annibynnol | 1 | 3 |
| Plaid Cymru | 3 | 3 |
| S.D.L.P. | 3 | 3 |
| U.K.I.P. | 0 | 2 |
| Y Gynghrair | 1 | 1 |
| Y Blaid Werdd | 1 | 1 |
| *Respect* | 0 | 1 |
| Y Llefarydd | 1 | 1 |
| Cyfanswm nifer y seddau | 650 | 650 |
| Union fwyafrif y llywodraeth | 83 | 75 |

|  |  |
| --- | --- |
| **Blwyddyn** | Y **% a bleidleisiodd**  **Y ganran a bleidleisiodd** |
| **2010** | 65.1 |
| **2005** | 61.4 |
| **2001** | 59.4 |
| **1997** | 71.4 |
| **1992** | 77.7 |
| **1987** | 75.3 |
| **1983** | 72.7 |
| **1979** | 76  **Canran pleidleisiau a seddau etholiad 2010** |
| **1974 Hyd** | 72.8 |
| **1974 Chwef** | 78.8 |
| **1970** | 72 |
| **1966** | 75.8 |
| **1964** | 77.1 |
| **1959** | 78.7 |
| **1955** | 76.8 |
| **1951** | 82.6 |
| **1950** | 83.9 |
| **1945** | 72.8 |

|  |  |  |
| --- | --- | --- |
| Plaid | % y pleidleisiau | Seddau |
| Ceidwadwyr | 36.1 | 47.1 |
| Llafur | 29 | 39.7 |
| Democratiaid Rhyddfrydol | 23 | 8.8 |
| Eraill | 11.9 | 4.4 |

1. Rhowch y data gwreiddiol rydych chi’n eu casglu mewn naill ai ffug-etholiad neu drwy gyfweld pobl mewn arolwg barn ar ffurf tabl ac yna ar ffurf graff.
2. Defnyddiwch y pennawd **Dadansoddiad** cyn ateb y canlynol:
   1. Gwnewch nodiadau ger eich graffiau er mwyn dangos unrhyw wybodaeth neu batrwm sy’n helpu i ateb eich cwestiynau ar gyfer yr ymchwiliad.
3. Ar gyfer pob un o’ch graffiau neu’r mapiau rydych chi wedi’u defnyddio, ysgrifennwch baragraff sy’n eich helpu chi i egluro beth maen nhw’n ei ddangos. Dylech chi nodi:
   1. Am ba fap neu graff rydych chi’n ysgrifennu? Beth yw ei deitl? Allwch chi roi rhif y dudalen?
   2. Yr union niferoedd: Beth yw’r uchaf? Beth yw’r isaf? Beth yw’r gwahaniaeth rhwng yr uchaf a’r isaf? Beth yw’r cyfartaledd (naill ai cyfrifwch y cymedr neu rhowch amcangyfrif)?
   3. Beth mae hyn yn ei ddangos?

ch. Pam mae hyn yn bwysig?

1. Defnyddiwch y pennawd **Casgliadau** cyn gwneud y gweithgareddau canlynol:
   1. Ysgrifennwch baragraff ar gyfer pob un o gwestiynau eich ymholiad (peidiwch ag ateb y cwestiynau hyn yn unigol ond defnyddiwch nhw i’ch helpu chi i ysgrifennu paragraff) er mwyn dangos beth rydych chi wedi’i ddarganfod.
      1. Beth yw’r ateb?
      2. Ble mae eich tystiolaeth (pa fapiau neu graffiau)?
      3. A oes gyda chi ffigurau penodol i gefnogi eich casgliad?
2. Defnyddiwch y pennawd **Methodoleg** cyn gwneud y gweithgareddau canlynol:

Yn aml iawn, mae’r Methodoleg yn dod ar ôl y Cyflwyniad gan eich bod chi’n mynd i egluro beth rydych chi’n bwriadu’i wneud. Yn yr ymchwiliad hwn, rydyn ni’n mynd i roi’r Methodoleg cyn y Gwerthusiad fel y gallwn ni ddatblygu ein sgiliau gwerthuso yn well ar gyfer y dyfodol.

Atebwch y cwestiynau ar ffurf paragraff; defnyddiwch yr atebion er mwyn dewis beth i’w gynnwys yn eich paragraffau.

* 1. Eglurwch sut y casgloch chi eich data gwreiddiol a chyfiawnhewch eich dewisiadau:
     1. Sut casgloch chi’r wybodaeth?
     2. Beth oedd yn dda am hyn?
     3. Beth oedd yn wael am hyn?
  2. Eglurwch pa ffynonellau eilaidd o ddata a ddewisoch chi a chyfiawnhewch eich dewisiadau:
     1. Beth oedd yn dda am y ffynhonnell?
     2. Beth oedd yn wael neu’n wendid yn y ffynhonnell?
     3. Ydych chi’n meddwl bod y ffynhonnell yn rhagfarnllyd neu a oedd yn ddibynadwy ac yn deg?
  3. Disgrifiwch y dulliau a ddewisoch chi a symhlewch eich data megis gwahanol fathau o graffiau; cyfiawnhewch eich dewisiadau:
     1. Beth oedd yn dda am eich dewis?
     2. Beth oedd yn wael neu’n wan am eich dewis?
     3. A oes dull gwell o wneud hyn ar gyfer y tro nesaf?

1. Defnyddiwch y pennawd **Gwerthusiad** cyn ateb y cwestiynau canlynol ar ffurf paragraff (ddim pwyntiau ar wahân); defnyddiwch yr atebion i ddewis beth i’w gynnwys yn eich paragraff.
2. Gwerthuswch eich **proses** (sut y gwnaethoch chi eich ymchwiliadau (dulliau)):
   1. Beth oedd yn llwyddiannus?
   2. Beth aeth o’i le?
   3. Beth allech chi’i wneud yn wahanol y tro nesaf?
3. Gwerthuswch eich **ffynonellau** (eich gwybodaeth a’ch data):
   1. Pa rai sy’n ddibynadwy a pham?
   2. Pa rai allai fod yn rhagfarnllyd a pham?
4. Gwerthuswch eich **canlyniadau** (eich casgliadau):
   1. Beth sy’n ddibynadwy a pham?
   2. Beth allai fod yn anghywir neu’n wallus a pham?
5. Defnyddiwch y pennawd **Materion Pwysig** a thrïwch wneud yr ymarferion canlynol er mwyn ysgrifennu cyfres o baragraffau sy’n canolbwyntio ar y materion canlynol; defnyddiwch is-benawdau.
6. Is-bennawd ar gyfer paragraff **– A yw seddau ymylol yn bwysicach na seddau eraill?**
   1. Sganiwch y wybodaeth ganlynol a gwnewch nodiadau bras sy’n cynnwys darnau allweddol o wybodaeth:

“Er bod pob sedd etholaethol yn gyfartal, mae rhai’n llawer pwysicach na’r lleill o safbwynt penderfynu pa blaid neu bleidiau fydd yn ffurfio’r llywodraeth nesaf. Mae rhai seddau’n cael eu disgrifio fel ‘seddau diogel’. Ystyr hyn yw bod un blaid mor gryf yn yr etholaeth honno fel y byddai bron yn amhosibl i’w hymgeisydd golli i un o’r pleidiau eraill. Yn aml, mae seddau o’r fath yn ddaearyddol iawn; mae nifer o ardaloedd a oedd yn arfer bod yn rhai diwydiannol, fel Cymoedd De Cymru, er enghraifft, yn gadarnleoedd i’r Blaid Lafur yn aml iawn ac mae nifer o ardaloedd mwy cyfoethog De Lloegr yn gadarnleoedd y Blaid Geidwadol. Fodd bynnag, mae rhai seddau’n cael eu disgrifio fel seddau etholaethol ymylol, sef etholaethau lle nad oes un blaid yn gryfach o lawer nag un arall. O’r 650 o seddau, mae gan 194 ohonyn nhw fwyafrif o 10% o’r pleidleisiau. Felly, byddai angen gogwydd o 5% (neu lai) yn y bleidlais yn y seddau hyn er mwyn iddynt newid dwylo. Yn fras, mae hyn yn golygu os bydd 5% o bleidleiswyr y blaid a enillodd yn pleidleisio dros y blaid a ddaeth yn ail, byddai’r sedd yn newid dwylo. Y seddau ymylol hyn fydd yn penderfynu pa lywodraeth fydd mewn grym y tro nesaf yn y D.U. Nid yw’r seddau ymylol wedi cael eu dosbarthu’n gyfartal: yn Lloegr, mae gan 15% o’r seddau yn y De-ddwyrain fwyafrif o 10% neu lai o’i gymharu â 51% yn y De-orllewin. Yn yr Alban, mae 19% o’r holl seddau’n dod o fewn y categori hwn o’i gymharu â 45% yng Nghymru. Bydd brwydr bwysig iawn yn digwydd yng Nghymru, yn enwedig o safbwynt y Blaid Lafur, sydd ag 11 o’r rhain ar hyn o bryd.”

* 1. Defnyddiwch eich nodiadau bras neu ddarnau allweddol o wybodaeth i’ch helpu chi i ateb y cwestiwn, gan roi barn.

1. Is-bennawd ar gyfer paragraff **– yw ‘y cyntaf i’r felin’ yn system deg ar gyfer democratiaeth fodern?**
   1. Sganiwch y wybodaeth ganlynol a gwnewch nodiadau bras sy’n cynnwys darnau allweddol o wybodaeth:

“Gallwn ni gymryd y syniad nad yw pob sedd yr un mor bwysig â’i gilydd ychydig ymhellach drwy edrych ar ein democratiaeth a’r syniad o ‘un person – un bleidlais’ a gofyn, “A ydy pob pleidlais yn gyfartal?” Edrychwch ar y tabl hwn: ydy e’n edrych yn deg i chi? Dyma’r math o batrwm sy’n bodoli gyda’r system ‘y cyntaf i’r felin’. Mae llawer o wledydd eraill yn defnyddio system o’r enw Cynrychiolaeth Gyfrannol, lle mae’r seddau’n cael eu dyfarnu yn unol â’r gyfran o’r bleidlais, h.y. os bydd plaid yn ennill 23% o’r bleidlais, yna bydd yn cael 23% o’r seddau. Yn etholiadau’r Cynulliad Cenedlaethol yng Nghymru, mae gennym system lle mae’r 40 sedd gyntaf yn seiliedig ar y cyntaf i’r felin yn yr etholaethau ac yna mae’r 20 sy’n weddill yn seiliedig ar ffurf o gynrychiolaeth gyfrannol. Pan ymunodd y Democratiaid Rhyddfrydol â’r llywodraeth glymblaid bresennol, roedd hi’n amod y byddai refferendwm yn cael ei gynnal ar newid i system debyg ar gyfer seddau seneddol y D.U. Bu’r Democratiaid Rhyddfrydol a nifer o bleidiau llai yn ymgyrchu o blaid hyn ond unodd y Ceidwadwyr a’r Blaid Lafur a chafodd y syniad ei drechu’n hawdd.”

* 1. Defnyddiwch eich nodiadau bras neu ddarnau allweddol o wybodaeth i’ch helpu chi i ateb y cwestiwn, gan roi barn.

1. Is-bennawd ar gyfer paragraff: **Cwestiynau eraill ar gyfer ymchwiliad**
   1. Trafodwch gyda ffrind syniadau rydych chi’n meddwl sy’n bwysig a dydych chi ddim wedi ymchwilio iddyn nhw.
   2. Defnyddiwch rai o’r syniadau hyn er mwyn ysgrifennu cwestiynau newydd y gallech chi ymchwilio iddyn nhw yn y dyfodol.
   3. Trafodwch gyda ffrind syniadau am gwestiynau y gallech chi eu gofyn am ganlyniadau’r Etholiad Cyffredinol ym mis Mai.